**Notă Informativă**

**la proiectul de lege privind modificarea unor acte normative *(promovarea cogenerării și sistemelor de alimentare centralizate cu energie termică)***

|  |  |
| --- | --- |
|  |  |
| **1.** Denumirea autorului și, după caz, a participanților la elaborarea proiectului | | |
| Proiectul de lege privind modificarea unor acte normative, cum ar fi Legea nr. 92/2014 cu privire la energia termică şi promovarea cogenerării, precum și legile conexe modificărilor efectuate, cum ar fi Legea nr. 1402/2002 serviciilor publice de gospodărie comunală, Legea nr. 75/2015 cu privire la locuinţe, Legea nr. 187/2022 cu privire la condominium, Legea nr. 436/2006 privind administrația publică locală a fost elaborat de către Ministerul Energiei. | | |
| **2.** Condițiile ce au impus elaborarea proiectului de act normativ și finalitățile urmărite | | |
| Dezvoltarea sistemelor de alimentare centralizată cu energie termică (SACET) precum și a instalațiilor de cogenerare de înaltă eficiență reprezintă o prioritate a politicii de stat în domeniul energetic, fapt confirmat prin documentele de politici, inclusiv prin Strategia energetică a Republicii Moldova, aflată în proces de revizuire.  Din momentul aprobării Legii nr. 92/2014 relațiile în domeniul reglementat de legea dată au evoluat, respectiv au apărut un șir de situații pe care legea nu le prevede, iar subiecții care aplică legea nu au claritate asupra acțiunilor pe care urmează să le întreprindă inclusiv în vederea creșterii eficienței și sporirii durabilității SACET-urilor.  Este de menționat faptul că, după aprobarea legii sus menționate, pe parcurs au fost elaborate și aprobate un șir de alte acte legislative care au tangențe esențiale cu legea în cauză și anume: Legea nr. 107/2016 cu privire la energia electrică, Legea nr. 108/2016 cu privire la gazele naturale, Legea nr. 174/2017 cu privire la energetică, Legea nr. 139/2018 cu privire la eficiența energetică, inclusiv Legea nr.113/2023 pentru modificarea Legii nr.139/2018 cu privire la eficiența energetică – cadru legislativ care instituie reglementări diferite în comparație cu Legea nr. 92/2014 pentru o serie de întrebări comune, iar prin modificările elaborate se urmărește uniformizarea rigorilor legale față de toți subiecții sectorului energetic, în măsura în care acest lucru este oportun.  Totodată, prin acest proiect de lege se urmărește consolidarea sistemelor de alimentare centralizată cu energie termică (SACET) existente, precum și dezvoltarea acestora, în contextul politicilor promovate de eficientizare a consumului de resurse energetice.  Astfel, urmând practicile statelor Uniunii Europene, în special a celor baltice, prin prezentul proiect de lege se urmărește ca clădirile autorităților și instituțiilor publice să devină cei mai „exemplari” consumatori ai SACET-urilor prin conectarea/reconectarea la acestea, confirmând astfel, rolul exemplar al sectorului public în acest sens.  Prin urmare, un alt element important introdus prin prezentul proiect de lege, care vine să susțină dezvoltarea durabilă a SACET-urilor, este stabilirea zonelor unitare de alimentare cu energie termică pentru care autoritățile administrației publice locale vor stabili că consumatorii aflați în raza de acoperire a acestora urmează să fie conectați exclusiv la sistemele centralizate de alimentare cu energie termică.  Totodată, proiectul legii prevede conectarea la SACET-uri a clădirilor noi construite, precum și a celor supuse renovărilor majore, în cazul existenței posibilităților tehnice având în vedere fezabilitatea economică a acestora.  Într-o estimare „conservativă” pentru situația SACET din mun. Chișinău este posibilă, din punct de vedere tehnic, creșterea sarcinii termice cu cca. 30%. Aceasta din urmă ar oferi o reducere a costului serviciului prestat cu un minim de 15%, ceea ce justifică politicile curente de consolidare a SACET-urilor.  Un alt „pilon” al modificărilor propuse, care nu este mai puțin important, ține de crearea posibilității atragerii finanțărilor în domeniul termoenergetic din partea terțelor părți pentru reabilitarea, modernizarea echipamentului/utilajului unității termoenergetice prin încheierea contractelor de performanță energetică cu prestatorii de servicii energetice în conformitate cu Legea nr. 139/2018 cu privire la eficiența energetică.  Astfel, având în vedere cele menționate supra s-a decis elaborarea proiectului de lege privind modificarea unor acte normative, care urmează să stabilească ajustările necesare la cadrul normativ primar, care ar facilita promovarea dezvoltării durabile a SACET-urilor în detrimentul utilizării soluțiilor individuale de alimentare cu energie termică și apă caldă menajeră în zonele urbane (preponderent Chișinău și Bălți), care în majoritatea cazurilor, utilizând combustibilii fosili, sunt de natură să aducă efecte negative asupra mediului înconjurător, precum și prejudicii și daune materiale, morale, asupra sănătății altor consumatori sau chiar vieții acestora, în condiții de exploatare greșită. | | |
| **3.** Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene | | |
| Proiectul de lege privind privind modificarea unor acte normative nu conține careva norme privind armonizarea legislației naționale cu legislația Uniunii Europene. | | |
| **4.** Principalele prevederi ale proiectului și evidențierea elementelor noi | | |
| Proiectul de lege privind modificarea unor acte normative, cuprinde modificări la actele normative prezentate în pct. 6 de mai jos, principalele modificări fiind operate la Legea nr. 92/2014 cu privire la energia termică şi promovarea cogenerării, prin încorporarea în cadrul acesteia a modificărilor la articolele existente și/sau adăugarea de articole noi conform descrierilor de mai jos.  Așa după cum a fost menționat și mai sus în cadrul proiectului de lege este prevăzută obligativitatea clădirile autorităților și instituțiilor de a se conecta/reconecta la SACET, astfel fiind demonstrat rolul exemplar al sectorului public în promovarea sistemelor centralizate de alimentare cu energie termică.  Un alt element important introdus prin proiectul de lege ține de stabilirea zonelor unitare de alimentare cu energie termică pentru care autoritățile administrației publice locale vor stabili obligativitatea consumatorilor aflați în raza de acoperire a acestora de a se conecta exclusiv la sistemele centralizate de alimentare cu energie termică, iar deconectarea acestora în raza acestor zone urmează a fi interzisă. Pentru consumatorii aflați în afara acestor zone unitare, în cazul solicitării deconectării de la SACET, aceștia vor trebui să prezinte un studiu de fezabilitate elaborat de către auditorii energetici, în baza unui Ghid elaborat de către instituția publică ce asigură suportul în implementarea politicii statului în domeniul eficienței energetice, care va trebui să demonstreze fezabilitatea deconectării.  Totodată, proiectul legii prevede obligativitatea clădirilor noi construite precum și a celor supuse renovărilor majore de a se conecta la SACET-uri, în cazul existenței posibilităților tehnice având în vedere fezabilitatea economică a acestora.  Printre alte modificări propuse putem enumera și reglementarea externalizării serviciilor sau lucrărilor de către titularii de licențe, folosirea terenurilor și drepturile asupra proprietății unui terț, oferirea dreptului de folosință asupra proprietății unui terț, exercitarea drepturilor de folosință şi de servitute, inclusiv recuperarea prejudiciilor cauzate, exproprierea, zonele de protecție a rețelelor termice, transmiterea proprietății unui terț, necesitatea elaborări planurilor de dezvoltare de către producătorii și distribuitorii de energie termică, cu includerea unor repere privind structura acestor planuri, etc.  O altă modificare propusă, ține de crearea premiselor necesare în vederea atragerii finanțărilor în domeniul termoenergetic pentru reabilitarea, modernizarea echipamentului/utilajului unității termoenergetice prin încheierea contractelor de performanță energetică cu prestatorii de servicii energetice în conformitate cu prevederile Legii nr. 139/2018 cu privire la eficiența energetică.  Este de menționat faptul că proiectul de lege include clauze care oferă dreptul consumatorilor de energie termică de a solicita, contra plată, de la distribuitorul energiei termice, deservirea, reparația și gestionarea utilajului și a rețelelor termice, rețelelor de apă caldă menajeră, aflate în gestiunea consumatorului.  O altă modificare prevăzută prin proiectul de lege ține de completarea atribuțiilor Agenţiei Naţionale pentru Reglementare în Energetică în ceea ce privește ajustarea extraordinară a prețurilor şi tarifelor, împuternicirea acesteia în vederea aplicării sancțiuni financiare asupra unităților termoenergetice în caz de încălcare a prevederilor legale, corectarea venitului reglementat la producerea energiei electrice, producerea, distribuția și furnizarea energiei termice.  Totodată, o altă modificare prevede împuternicirea titularilor de licență în vederea aplicării penalităților pentru întârzierea la plata energiei termice facturate în mărimea stabilită în contract, prin stabilirea modalităților și a limitelor de aplicare a acestora.  Prin urmare, prin aprobarea modificărilor propuse prin proiectul de lege, se va da un semnal suplimentar, asupra interesului sporit al statului față de promovarea sistemelor centralizate de alimentare cu energie în special prin crearea premiselor necesare în vederea dezvoltării acestora prin prisma sporirii securități energetice a statului și cu un impact pozitiv asupra consumatorilor și a mediului înconjurător. | | |
| **5.** Fundamentarea economico-financiară | | |
| Aprobarea proiectului nu va necesita cheltuieli financiare și alocarea mijloacelor financiare suplimentare de la bugetul de stat.  Costurile privind conectarea/reconectarea clădirilor autorităților și instituțiilor publice și altor potențiali consumatori la sistemul de alimentare centralizată cu energie termică vor fi suportate de unitățile termoenergetice din Chișinău și respectiv Bălți – Termoelectrica SA și CET Nord S.A.  Eventuale costuri financiare bugetare, care urmează a fi suportate de APL unde există sisteme de alimentare centralizată cu energie termică, cum ar fi Primăria mun. Chișinău și Bălți, sunt costurile aferente elaborării studiilor de fezabilitate privind dezvoltarea regională care vor sta la baza aprobării zonele unitare de alimentare cu energie termică, acestea urmând a fi fiind estimate la etapa de elaborare a caietelor de sarcini, cele mai mari costuri urmând să le suporte Primăria mun. Chișinău, în aria căreia există cel mai mare sistem de alimentare centralizat cu energie termică din țară.  În ceea ce privește impactul ce urmează să-l obținem ca rezultat al conectării/reconectării clădirilor autorităților și instituțiilor publice precum și a altor potențili consumatori la sistemul de alimentare centralizat cu energie termică, mai jos sunt prezentate argumentele care vin să susțină imperativul de conectare „necondiționată” a clădirilor la SACET din mun. Chișinău și mun. Bălți, după cum urmează:   * **Onorarea angajamentelor Guvernului** de conectare a unei liste de clădiri publice la SACET asumate în fața Partenerilor de Dezvoltare (i.e. Componenta 1.3 a Proiectului de îmbunătățire a eficienței SACET Chișinău, finanțat de Banca Mondială și implementat în perioada 2015-2020); * **Promovarea rolului exemplar al clădirilor publice**, și de altfel, implementarea prevederilor Legii 139/2018 cu privire la eficiența energetică (art. 14); * **Reducerea emisiilor** de gaze cu efect de seră în valoare de **8.848,09 tone CO2 eq.;** * **Îmbunătățirea calității aerului** în municipiile vizate datorită reducerii/ eliminării surselor de poluare individuale de pe lângă instituțiile publice; * **Creșterea sarcinii globale de energie termică** a CET-urilor, reducerea componentei de cheltuieli fixe din tarif și, ca rezultat, crearea premiselor pentru reducerea tarifelor la consumatorul casnic; * **Economii de energie primară** (gaze naturale) din producerea combinată a energiei termice și electrice în valoare de **4,7 milioane m3/an**; * **Livrări suplimentare de energie electrică** în valoare de **27,73 milioane kWh/an** și, implicit, creșterea gradului de securitate în alimentarea cu energie electrică; * **Livrări suplimentare de energie termică** în valoare de **66,86** **mii Gcal/an**; * **Îmbunătățirea situațiilor financiare** la furnizorii de energie termică și, implicit, majorarea impozitelor în bugetul de stat achitate de către întreprinderi, precum și a dividendelor în bugetul de stat; * **Creșterea siguranței în edificiile** reconectate la SACET, având în vederea că cazanele/ centralele pe gaze naturale ar urma a fi conservate; * **Restabilirea** (în cazuri specifice) **serviciului de alimentare cu apă caldă menajeră** și, totodată, reducerea costului pentru acest serviciu (în comparație cu prepararea apei calde menajere în unități electrice); * **Utilizarea Punctelor Termice Individuale /PTI/ prezintă o serie de avantaje** (versus opțiunea de utilizare a elevatoarelor sau surselor proprii de încălzire) precum ar fi, i) flexibilitatea şi eficiență înaltă la utilizării energiei termice indiferent de perioada anului şi de sarcina termică necesară, ii) excluderea fenomenului de „supraîncălzire” a clădirilor la începutul și sfârșitul sezonului de încălzire, iii) disponibilitatea ACM pe durata întregului an, iv) excluderea cheltuielilor și a eforturilor aferente, de pe urma utilizării PTI, pentru consumatorul final; * **Siguranță sporită în alimentarea cu energie termică** a instituțiilor publice având în vedere accesul furnizorilor (cazul S.A. „Termoelectrica”) la combustibili alternativi (i.e. păcura) și/ sau includerea acestora (cazul S.A. „CET Nord”) în lista consumatorilor „protejați”   În același timp, având în vedere prevederile Proiectului Hotărîrii de Guvern cu privire la implementarea unor măsuri de promovare a sistemului de alimentare centralizată cu energie termică, prin care a fost elaborată o listă a obiectivelor publice care urmează a consuma energie termică de la sistemul de alimentare centralizat cu energie termică din mun. Chișinău și mun. Bălți, prezentul proiect de lege vine cu o abordare mai largă în acest sens prin promovarea dezvoltării SACET în raza zonelor unitare de alimentare cu energie termică stabilite de către autoritățile administrației publice locale, creând premise în vederea promovării și construcției acestora la nivel național.  Astfel, reieșind din disponibilitatea datelor, informațiile prezentate mai sus cu privire la Reducerea emisiilor de gaze cu efect de seră, economii de energie primară (gaze naturale) din producerea combinată a energiei termice și electrice, livrările suplimentare de energie termică și electrică, au fost calculate doar pentru cele peste 70 de edificii publice, care sunt parte laProiectului Hotărîrii de Guvern cu privire la implementarea unor măsuri de promovare a sistemului de alimentare centralizată cu energie termică, acestea urmând a fi mai mari în contextul altor consumatori ce urmează a fi conectați la SACET în condițiile legii.  Totodată merită de menționat faptul că printre argumentele bază pentru reconectarea la SACET, pentru consumatorii de energie termică neconectați și care utilizează propriile centrale termice pe gaze naturale, pe lângă motive de securitate și de mediu, este unul de natură pur economică. Tabelul de mai jos justifică diferența de cost dintre ambele opțiuni de încălzire disponibile la zi.   |  |  |  | | --- | --- | --- | | **#** | **Sursa de alimentare  cu energie termică** | **Costul serviciului MDL/ Gcal** | | **1** | S.A. „Termoelectrica” | 2.774 MDL/Gcal | | **2** | S.A. „CET-Nord” | 3.215 MDL/Gcal | | **3** | Sursa proprie de alimentare cu ET\* | > 3510 MDL/ Gcal\*\* |   ***Notă:*** *\** - costul respectiv este estimat având în vedere ipoteza unui tarif la gazele naturale (presiune joasă) de  16,73 MDL/ m3 (inclusiv TVA de 8%), un randament mediu anual al surselor pe gaze naturale de 80%.  \*\* - calculul corect al costului unei Gcal produs de o sursă individuală de încălzire ar urmă să includă și următoarele componente obligatorii, precum ar fi *i)* amortizarea echipamentului, *ii)* costuri cu operarea și mentenanța echipamentului (salariile operatorilor, costul pieselor de rezervă, costuri de întreținere și revizie tehnică obligatorie, costuri cu reparație echipamentului, etc).  Un alt argument care ar veni să susțină promovarea SACET este că de-a lungul timpului unitățile termoenergetice au contribuit și vor continua să contribuie cu achitarea taxelor la bugetul de stat comparativ cu furnizorul de gaze naturale SA „Moldovagaz”, care nu își onorează obligațiile în acest sens.  Astfel, având în vedere cele menționate mai sus, considerăm că conectarea consumatorilor de energie termică la SACET, conform premiselor descrise în proiectul de lege, este pe deplin justificată. | | |
| **6.** Modul de încorporare a actului în cadrul normativ în vigoare | | |
| Pentru asigurarea implementării corespunzătoare a proiectului de lege privind modificarea unor acte normative, pe lângă modificările propuse la Legea nr. 92/2014 cu privire la energia termică și promovarea cogenerării sunt necesare modificări la mai multe acte normative. În context, în textul proiectului de lege, la art. I-VI, se propun intervenții la următoarele acte normative, după cum urmează:  1. Legea nr. 1402/2002 serviciilor publice de gospodărie comunală (Monitorul Oficial al Republicii Moldova, 2003, nr. 14-17, art. 49), cu modificările ulterioare. Necesitatea acestor modificări derivă din necesitatea ajustării noțiunilor prezente în această lege cu cele existente în cadrul normativ aferent activității SACET-urilor inclusiv în vederea conformării acestora cu modificările operate la Legea nr. 92/2014 cu privire la energia termică şi promovarea cogenerării, prin prezenta modificare.  Legea nr. 436/2006 privind administrația publică locală (Monitorul Oficial al Republicii Moldova, 2007, nr. 32-35, art. 116) cu modificările și completările ulterioare – prevede completarea cu articole noi care vin sa creeze premisele necesare în vederea elaborării stabilirii și aprobării zonelor unitare de alimentare cu energie termică în cadrul unității administrativ-teritoriale, astfel fiind asigurată concordanță cu modificările propuse la art. 10 la Legea nr. 92/2014, prin includerea alin (3), care prevede obligativitatea APL de a stabili și a aproba zonele unitare de alimentare cu energie termică.Mai mult ca atât, pentru aducerea în concordanță a prevederilor proiectului de lege cu prevederile altor documente normative la capitolul ce ține de partea ce ține de debranșarea, deconectarea de la sistemul de alimentare centralizată cu energie termică și/sau sistemul colectiv de alimentare cu energie termică, punctele de delimitare a rețelelor și instalațiilor interne din condominiu și a rețelelor și instalațiilor publice au fost propuse modificări la *Legea nr. 75/2015 cu privire la locuințe (Monitorul Oficial al Republicii Moldova, 2015, nr. 131-138, art. 249), cu modificările ulterioare* precum și la *Legea nr. 187/2022 cu privire la condominium (Monitorul Oficial al Republicii Moldova, 2022, nr. 238-244, art. 467).*În contextul stabilirii la art. 61 și 62 din proiectul de lege, a obligativității pentru conectarea/reconectarea clădirilor autorităților publice și altor potențiali consumatori la sistemul de alimentare centralizată cu energie termică, sunt necesare completări ale Codului contravențional al Republicii Moldova nr. 218/2008 (Republicat Monitorul Oficial al Republicii Moldova, 2017, nr. 78-84, art. 100), cu modificările ulterioare cu un articol nou care prevede stabilirea valorii penalităților pentru cazurile de neîndeplinire în termen sa repetată a restabilirii conectării instalațiilor de utilizare a energiei termice ale consumatorilor la sistemul de alimentare centralizată cu energie termică sau sistemul colectiv de alimentare cu energie termică. Modificările operate la Legea nr. 92/2014 cu privire la energia termică și promovarea cogenerării au fost menționate în pct. 4 al prezentei Note.  Totodată, în contextul adoptării proiectului de lege, potrivit art. VIII,  (1) Instituția publică de suport, în termen de 3 luni de la intrarea în vigoare a prezentei legi, va elabora, aproba și publica pe pagina sa oficială Ghidul prevăzut la Articolul 421, pct. 31, alin. (4).  (2) Autoritățile administrației publice locale, în termen de 6 luni de la intrarea în vigoare a prezentei legi, vor aproba zonele unitare de alimentare cu energie termică în cadrul unității administrativ-teritoriale în care există sisteme de alimentare centralizate cu energie termică funcționale și după elaborarea studiilor de fezabilitate corespunzătoare din partea unităților termoenergetice.  (3) Organul central de specialitate al administrației publice în domeniul energeticii, cu suportul unităților termoenergetice și a autorităților administrației publice locale relevante, în termen de 12 luni de la intrarea în vigoare a prezentei legi, efectuează o inventariere a clădirilor autorităților și instituțiilor aflate în zonele unitare de alimentare cu energie termică pentru care autoritatea administrației publice locale a stabilit că alimentarea cu energie termică se realizează exclusiv în sistem centralizat, și elaborează o foaie de parcurs cu privire la conectarea/reconectarea edificiilor respective la sistemul de alimentare centralizată cu energie termică  (4) Agenția, în termen de 6 luni de la intrarea în vigoare a prezentei legi, va actualiza:  a) Metodologia de calculare, aprobare și aplicare a prețurilor și tarifelor reglementate pentru producerea energiei electrice și termice, pentru serviciile de distribuție și furnizare a energiei termice, aprobată prin Hotărârea Consiliului de administrație al Agenției Naționale pentru Reglementare în Energetică nr. 396/2019;  b) Metodologia cu privire la determinarea valorilor normative a pierderilor de energie termică, de agent termic şi a valorilor indicilor normativi de funcţionare a reţelelor termice cu apă, aprobată prin Hotărârea Consiliului de administrație al Agenției Naționale pentru Reglementare în Energetică nr. 742/2014. | | |
| **7.** Avizarea și consultarea publică a proiectului | | |
| Proiectul de act normativ a fost supus procedurii de examinare și avizare în conformitate cu prevederile Legii nr.100/2017 privind actele normative.  În scopul respectării prevederilor Legii nr.239/2008 privind transparența în procesul decizional, proiectul a fost publicat și poate fi accesat pe pagina web oficială a Ministerului Energiei (compartimentul *„Transparența”*, directoriul *Transparență decizională”*) și pe portalul guvernamental particip.gov.md. | | |
| **8.** Constatările expertizei anticorupție | | |
| Proiectul de hotărâre urmează a fi supus expertizei anticorupție, conform art. 35 din Legea nr.100/2017 cu privire la actele normative, iar rezultatele acesteia vor fi incluse în sinteza obiecțiilor și propunerilor la proiect. | | |
| **9.** Constatările expertizei de compatibilitate | | |
| Proiectul hotărârii de Guvern nu conține norme privind armonizarea legislației naționale cu legislația Uniunii Europene. | | |
| **10.** Constatările expertizei juridice | | |
| Proiectul de hotărâre a fost supus expertizei juridice, conform art. 37 din Legea nr. 100/2017 cu privire la actele normative, iar rezultatele examinării acesteia vor fi reflectate în sinteza obiecțiilor și propunerilor la proiect. | | |
| **11.** Constatările altor expertize | | |
| Proiectul urmează a fi consultat cu Secretariatul Comunității Energetice | | |

**Ministrul Energiei Victor PARLICOV**